موخالیف فیکیرلرینه گؤره ۲۰۱۳-جو ایلده آلمانییایا مهاجیرت ائدن سعودییه شاهزادهسی خالید بین فرهان قاشیقچیدان اؤنجه رئژیمین اونو قاچیرتماق ایستدیینی آچیقلاییب.
آخار. آذ خبر وئریر کی، شاهزاده موخالیف ژورنالیست جمال قاشیقچینین یوخا چیخماسینی دا ولیعهد محمد بین سلمان رژیمی ایله علاقلندیریب.
خالیب بین فرهانین سؤزلرینه گؤره، الریاض رسمیلری اونا قاهیرهدهکی سعودییه عربیستانی سفیرلیینده گؤروشمک قارشیلیغیندا میلیونلارلا دلار تکلیف ائدیبلر.
«منه سعودییه رسمیلرینین ایچینده اولدوغوم مادی چتینلیکلردن خبردار اولدوقلارینی و کؤمک ائتمک ایستدیکلرینی سؤیلهدیلر. اونلارلا گؤروشجییم حالدا تهلوکسیزلیگیمی تعمین ائدجکلرینی سؤیلهدیلر. تخمیناً ۳۰ دفعه منه گؤروش تکلیف ائتدیلر، آنجاق گئتمدیم. گئتسم، باشیما نلرین گلجیینی یاخشی بیلیردیم»، - شاهزاده بیلدیریب.
azb_Arab azb_Arab azb_Arab azb_Arab